b'\n_START_ARTICLE_\nKaarlo Niilonen\n_START_PARAGRAPH_\nKaarlo Niilonen (3. kes\xc3\xa4kuuta 1922 \xe2\x80\x93 24. helmikuuta 1996 Fredrikshavn) oli suomalainen jalkapalloilija._NEWLINE_V\xc3\xa4lihy\xc3\xb6kk\xc3\xa4\xc3\xa4j\xc3\xa4n\xc3\xa4 pelannut Niilonen edusti urallaan TUL:n Kotkan Ty\xc3\xb6v\xc3\xa4en Palloilijoita 1939\xe2\x80\x931946. H\xc3\xa4n oli ensimm\xc3\xa4inen TUL:n seurasta maajoukkueeseen noussut pelaaja, kun h\xc3\xa4net kutsuttiin 1943 maaotteluun Ruotsia vastaan. Kaikkiaan h\xc3\xa4nelle kertyi kolme A-maaottelua. Niilonen siirtyi Tanskaan pelaamaan 1946 ja oli ensimm\xc3\xa4inen ulkomaille pelaamaan siirtynyt suomalainen. Tanskasta h\xc3\xa4n siirtyi Sveitsiin ja vuosina 1954\xe2\x80\x931956 Niilonen toimi Sveitsin toiseksi korkeimmalla sarjatasolla olleen FC Solothurnin pelaajavalmentajana. _NEWLINE_Pelaajauran j\xc3\xa4lkeen Niilonen toimi pitk\xc3\xa4\xc3\xa4n valmentajana Tanskassa, jossa h\xc3\xa4n valmensi muun muassa Aalborg BK:a ja Tanskan B-maajoukkuetta. Niilosta pidet\xc3\xa4\xc3\xa4n ensimm\xc3\xa4isen\xc3\xa4 suomalaisena ulkomailla ammattikseen valmentaneena.'